በአዲስ አበባ የሚስተዋለውን የትራንስፖርት ችግርን ለመቅረፍ 50 አዳዲስ አውቶብሶች ሊሰማሩ ነው
– የአዲስ አበባ የትራንስፖርት ችግርን ለመቅረፍ 50 አውቶብሶች በሁለተኛው ግማሽ አመት እንደሚሰማሩ የአዲስ አበባ መንገድና ትራንስፖርት ቢሮ አስታወቀ።የቢሮው ሃላፊ ወይዘሮ ትብለፅ አስግዶም እንዳሉት በተጠናቀቀው ግማሽ አመት 50 አውቶብሶች ወደ ስራ ማሰማራት ተችሏል። በቀጣዩ ግማሽ አመት ተጨማሪ 50 አውቶብሶች የሚሰማሩ ሲሆን ፥  በ2007 ደግሞ 250 አውቶብሶችን ለማሰማራት አቅድ ተይዞ እየተሰራ ነው። ከዚሁ ጎን ለጎን የታክሲ ዞናዊ ስምሪት ላይ ቁጥጥሩን በማጠናከር የተሻለ አገልግሎት አንዲኖር አንቅስቃሴ እየተደረገ ነው። በመካከለኛ ጊዜ እቅድም የፈጣን አውቶብስ ለማስጀመር የጥናት ስራዎች በመካሄድ ላይ መሆናቸውን ነው ሃላፊዋ የተናገሩት። እነዚህ ስራዎች በሚቀጥለው አመት ከሚጠናቀቀው የባቡር መስመር ዝርጋታ ጋር ተዳምሮ የከተማዋን የትራንስፖርት ችግር ያቃልለዋል ብለዋል። (ኤፍ.ቢ.ሲ.)